open-index/open-wikipedia-markdown huggingface dataset:
ऊष्मामापी

right|thumb|200px|ऊष्मामापी की संरचना :<br> 1. तापमापी<br>2. विडोलक (stirrer)<br> 3. ढक्कन<br> 4. अन्दर वाला पात्र<br> 5. बाहरी पात्र<br> 6. ऊष्मा के कुचालक के बने सपोर्ट (आधार)
**ऊष्मामापी** या **कैलोरीमीटर** एक वैज्ञानिक उपकरण है जो ऊष्मामिति में सहायक है। इसका उपयोग रासायनिक अभिक्रियाओं की ऊष्मा मापने, या भौतिक परिवर्तनों की ऊष्मा मापने या ऊष्मा धारिता मापने के लिये किया जाता है। डिफरेंशियल स्कैनिंग कैलोरीमीटर, आइसोथर्मल माइक्रोकैलोरीमीटर, टाइट्रेशन कैलोरीमीटर तथा त्वरित दर कैलोरीमीटर आदि प्रमुख ऊष्मामापी हैं।

किसी धातु के एक बर्तन में निश्चित द्रव्यमान का जल भरकर तथा एक तापमापी लगाकर दहन कक्ष के ऊपर लगा देने से एक सरल ऊष्मामापी बन जाता है। 

## परिचय
उष्मामापन के प्रयोगों का मुख्य उपकरण ताँबे, पीतल अथवा चाँदी की पतली चद्दर का बना उष्मामापी होता है। यह एक बड़े बर्तन के भीतर कुचालक आधारों पर रखा जाता है। उष्मामापी में मापे हुए द्रव्यमान का जल भरा होता है, जिसमें निश्चित ताप की तप्त वस्तु डाली जाती है तथा एक सूक्ष्म तापमापी से तापपरिवर्तन पढ़ा जाता है। जल को चलाने के लिये उसमें ताँबे का मुड़ा हुआ विचालक (stirrer) रहता है। विकिरण द्वारा ऊष्मा का क्षय दूर अथवा कम करने के लिए उष्मामापी के बाहरी तल तथा बड़े बर्तन के भीतरी तल पर पालिश की जाती है।

किसी तप्त पदार्थ को उष्मामापी के जल में डालने पर जल के अतिरिक्त उष्मामापी, विचालक तथा तापमापी का पारा भी तप्त पदार्थ की ऊष्मा लेते हैं तथा उनके ताप में भी वृद्धि होती है। अत: इनकी उष्माधारिताओं का लेखा लेना भी आवश्यक है। तापांतर की वृद्धि से विकिरण शोधन में भी वृद्धि होती है; इस कारण उचित यह है कि उष्मामापी में जल की मात्रा इतनी अधिक ली जाए कि ताप में अधिक वृद्धि न हो; परंतु ऐसा करने से प्रयोग की सूक्ष्मता (precision) घट जाती है। इसके प्रतिकार के लिए सूक्ष्म तापमापी का व्यवहार आवश्यक हो जाता है।

## इन्हें भी देखें
*ऊष्मामिति
*तापमिति

श्रेणी:ऊष्मा
हार्टलंग्स मशीन

**हर्टलंग्स मशीन** (अंग्रेज़ी:Heartlung Machine) एक वैज्ञानिक उपकरण है। इसका आविष्कार डेनिश मेलरोज द्वारा किया गया था। यह हृदय और फेफड़ों की गति स्पंदन का ग्राफ़ अंकित में ईस्तमाल होता है।

तिहरे हृदय आपरेशन में हर्ट लंग्स मशीन का उपयोग किया जाता है। इससे मरीज के श्वसन एवं हृदय की क्रिया सामान्य होने में मदद मिलती है।

## सन्दर्भ
चश्म-ए-बद दूर

**चश्म-ए-बद दूर** उत्तर भारत, पाकिस्तान और ईरान में कहा जाने वाले एक सूत्रवाक्य है जो इन क्षेत्रों की लोक-विश्वास में बुरी नज़र से बचने के लिए प्रयोग होता है। इसका अर्थ है "बुरी नज़र दूर हट"।

## शब्दोत्पत्ति
यह मूल रूप से फ़ारसी से लिया गया है, हालांकि फ़ारसी और संस्कृत दोनों के हिन्द-ईरानी भाषा परिवार के सदस्य होने की वजह से इसमें कुछ​ सजातीय शब्द हैं -
* **चश्म** का अर्थ है "आँख" या "नज़र" - यह संस्कृत के "चक्षु" शब्द का सजातीय शब्द है और हिन्दी के "चश्मा" (यानि आँखों की ऐनक) शब्द में भी पाया जाता है
* **बद** का अर्थ है "बुरा" या "बुरी" - यह "बदतमीज़", "बदक़िस्मत", "बदबू", "बदसूरत" जैसे सैंकड़ों हिन्दी शब्दों में इस्तेमाल होता है
* **दूर** का अर्थ संस्कृत और फ़ारसी में एक ही है
 
"चश्म-ए-बद" का मतलब हुआ "बुरी नज़र"। "चश्म-ए-बद दूर" () का अर्थ हुआ "बुरी नज़र दूर (हो)"।

## लोक संस्कृति में
भारतीय उपमहाद्वीप में यह सूत्रवाक्य क​ई जगहों पर लिखा नज़र आता है, जैसे के गाड़ियाँ, घर, दुकाने, वग़ैरह ; उदाहरण के लिए 'बुरी नज़र वाले तेरा मुँह काला' जैसे वाक्य। यह क​ई फ़िल्मों में भी प्रयोग हो चुका है, जैसे कि 1981 में बनी "चश्म-ए-बद्दूर" ही नाम की फ़िल्म और सन् 1961 की फ़िल्म "ससुराल" का गाना "तेरी प्यारी-प्यारी सूरत को किसी की नज़र न लगे, चश्म-ए-बद दूर"।

## इन्हें भी देखें
* सूत्रवाक्य
* नज़र

## सन्दर्भ


श्रेणी:हिन्दी-उर्दू के सूत्रवाक्य
श्रेणी:फ़ारसी के सूत्रवाक्य
श्रेणी:हिन्दी विकि डीवीडी परियोजना
गॅटीस्बर्ग सम्बोधन

thumb|गॅटीस्बर्ग के मैदान में उत्तरी संघीय फ़ौज के मृत सैनिकों की लाशें - जुलाई 1863 में खींची गई तस्वीर 
thumb|20 नवम्बर 1863 के न्यू योर्क टाइम्ज़ अख़बार की प्रति में गॅटीस्बर्ग सम्बोधन की ख़बर जिसमें यह भी लिखा है के लिंकन को पाँच दफ़ा तालियाँ बजने की वजह से रुकना पड़ा और भाषण के अंत में देर तक तालियों की गड़गड़ाहट गूंजती रही
**गॅटीस्बर्ग सम्बोधन** (अंग्रेज़ी: Gettysburg Address) अमेरिकी राष्ट्रपति अब्राहम लिंकन द्वारा दिया गया एक भाषण है जो अमेरिका के इतिहास के सबसे यादगार भाषणों में गिना जाता है। इसे लिंकन ने बृहस्पतिवार, 19 नवम्बर 1863 को पॅन्सिल्वेनिया राज्य के गॅटीज़्बर्ग शहर में राष्ट्रिय सैनिक क़ब्रिस्तान के समर्पण दिवस के मौक़े पर पढ़ा जब अमेरिकी गृहयुद्ध को ख़त्म हुए साढ़े-चार महीने हुए थे और अमेरिका दो हिस्सों में खण्डित होते-होते बचा था। पूरा भाषण केवल लगभग दो मिनट का था, लेकिन उसमें मानवों के सामान अधिकारों और अमेरिकी स्वतंत्रता की घोषणा में उठाए गए असूलों को उन्होंने नए शब्दों में दोहराया।

## भाषण
अंग्रेज़ी में लिंकन ने कहा -

इसका हिन्दी अनुवाद यह है -

## टिप्पणी
:1. "सतास्सी वर्ष पहले" से लिंकन का अर्थ था सन् 1776, जब अमेरिका स्वतंत्र हुआ और आधुनिक विश्व का पहला लोकतंत्र बना।
:2. गॅटीस्बर्ग में अमेरिकी गृहयुद्ध के दौरान तीन दिन (जुलाई 1 से जुलाई 3, 1863 तक) भयंकर लड़ाई हुई थीं, जिसमें लगभग 8,000 लोग मारे गए और 42,000 ज़ख़्मी हुए। इस मुठभेड़ के बाद उत्तरी संघीय सेना की दक्षीणी परिसंघीय सेना के ऊपर जीत निश्चित हो ग​ई थी।
:3. "वह सरकार जो जनता की हो, जनता से हो, जनता के लिए हो" अब लोकतान्त्रिक शासन की एक अनौपचारिक परिभाषा बन ग​ई है। "जनता की सरकार" का अर्थ हुआ के शासक साधारण जनता के ही सदस्य हैं, किसी विशेष शाही वर्ग के नहीं। "जनता से सरकार" यानि वह सरकार जो जनता से अपने लिए नियुक्त की गई हो (चुनावों के द्वारा) और किसी राजा-महाराजा ने जनता पर थोपी ना हो। "जनता के लिए सरकार" का मतलब है के शासक जनता के नौकर हैं, जनता शासकों की नौकर नहीं। अंग्रेज़ी में इसे "ऑफ़ द पीपल, बाए द पीपल, फ़ॉर द पीपल" कहते हैं।

## इन्हें भी देखें
* अब्राहम लिंकन
* अमेरिकी गृहयुद्ध

श्रेणी:प्रसिद्ध भाषण
श्रेणी:भाषण
श्रेणी:संयुक्त राज्य अमेरिका का इतिहास
श्रेणी:हिन्दी विकि डीवीडी परियोजना
एचएएल लाइट कॉम्बैट हैलीकॉप्टर

एचएएल **हल्का लड़ाकू हेलीकाप्टर** (एल सी एच) एक बहु भूमिका हेलीकाप्टर है जिसे हिंदुस्तान ऐरोनॉटिक्स लिमिटेड (एचएएल) द्वारा भारत में भारतीय वायु सेना और भारतीय थलसेना द्वारा इस्तेमाल के लिए विकसित किया जा रहा है।

## विकास

२००६ में एचएएल ने हलके लड़ाकू हेलीकाप्टर बनाने की योजना की प्रारंभिक घोषणा की। भारतीय थलसेना और भारतीय वायु सेना की जरूरतों को पूरा करने हेतु रूप-रेखा और विकास के लिए कोष को अक्तूबर २००६ में मंजूर किया गया। चूंकि यह एक सफल और सिद्ध ध्रुव डिजाइन पर आधारित है, लड़ाकू हेलीकाप्टर की परियोजना लागत मात्र १९४.५ करोड़ डॉलर (रु ३.७६ अरब) होने की संभावना है।

इसके पहले प्रोटोटाइप का, ४ फ़रवरी २०१० को, सफलतापूर्वक उडान परीक्षण किया गया। एचएएल भारतीय वायु सेना को ६५ और भारतीय थलसेना को ११४ हल्के लड़ाकू हेलीकाप्टरों की आपूर्ति करेगा। एचएएल ने अपने स्वदेश निर्मित और विकसित एल सी एच की पहली उड़ान का प्रदर्शन एचएएल हेलीकाप्टर परिसर से किया। एल सी एच के पहले प्रौद्योगिकी प्रदर्शक (Technology Demonstrator) TD-1 ने २९ मार्च २०१० को बंगलौर में २० मिनट की उड़ान भरी। चालक दल की रिपोर्ट है कि हेलिकॉप्टर और प्रणालियों का प्रदर्शन उत्तम था।

## रचना
हिंदुस्तान ऐरोनॉटिक्स लिमिटेड ध्रुव मञ्च पर आधारित हल्के लड़ाकू हेलीकाप्टरों को भारतीय सशस्त्र बलों के लिए विकसित कर रहा है। इसमे ठूंठ पंख होन्गे जो आठ कवच विरोधी मिसाइलों, चार हवा से हवा मारक मिसाइलों या चार ७० या ६८ एमएम रॉकेट बजिकोष ले जाने के लिये उपयुक्त होगा। ध्रुव (अग्रेषित इन्फ्रारेड तलाश), सीसीडी (प्रभारी युग्मित डिवाइस) कैमरा और थर्मल दृष्टि और लेजर रेंज फाइंडर से युक्त होगा। इसमें उड़ान गोपनीयता विशेषताओं, रात्रि संचालन और उच्च दुर्घटना उत्तरजीविता की क्षमता है।
इसे धीमी गति से उड़ते हवाई लक्ष्य, दुश्मन वायु रक्षा संचालन के विनाश, पैदल सेना विध्वंसक और कवच (टैंक) रोधी भूमिका में तैयार किया जा रहा है और इसके हथियार उच्च ऊंचाई (१६३०० फीट) पर काम कर सकेंगे। एचएएल ६५ हल्के लड़ाकू हेलीकाप्टरों की आपूर्ति भारतीय वायुसेना और ११४ की आपूर्ति भारतीय थलसेना को करेगा. यह एचएएल Turbomeca Shakti turboshaft इंजन द्वारा संचालित है। हेलीकाप्टर को हेलमेट (शिरस्राण) निर्देशित लक्ष्यीकरण प्रणाली, इलेक्ट्रानिक युद्ध प्रणाली और उन्नत हथियार प्रणालियों से लैस किया जाएगा.

## परिचालन इतिहास

एल सी एच ने अपनी पहली उड़न २९ मार्च २०१० को एवं दूसरी उडान अप्रैल २८ २०१० को ३:३० बजे भरी।  अधिकारिक सुचना के अनुसार २० से ज्यादा उड़ाने सफलतापूर्वक भरी जा चुकी हैं और हेलीकाप्टर को विभिन्न मापदंडो पर विस्तारपूर्वक परखा जा चूका है। प्रथम प्रोटोटाइप का ५० घंटो से ज्यादा का परीक्षण उड़ान हो चुका है एवं दुसरे का हथियार एवं सहयोगी प्रणाली परीक्षण चल रहा है। दो प्रोटोटाइप और बनाये जा रहें है ताकि इसका भारतीय वायुसेना में २०१२ तक अधिष्ठापन हो जाये.

## ऑपरेटर
;
* भारतीय थलसेना (114 आदेश पर)
* भारतीय वायुसेना (65 आदेश पर)

## विनिर्देश

## सन्दर्भ

श्रेणी:भारतीय सेना
श्रेणी:भारतीय वायुसेना के हैलीकॉप्टर
श्रेणी:हथियार
श्रेणी:सैन्य हैलीकॉप्टर
द्यानत राय

**द्यानत राय** जी हिन्दी के एक महान कवि हुए हैं उन्होने कई सारे ग्रंथों की रचना की है
अंचरांड हनुमान नगर

**अंचरांड हनुमान नगर** में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है। 
[thumb|200px|right|[बिहार के जिले]]

## बाहरी कड़ियाँ
* बिहार - भारत सरकार के आधिकारिक पोर्टल पर
* बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:अरारिया
श्रेणी:गाँव
उख्वा

**उख्वा** (Ukhwa) भारत के बिहार राज्य के अररिया ज़िले में स्थित एक गाँव है।

## इन्हें भी देखें
* अररिया ज़िला

## सन्दर्भ

श्रेणी:बिहार के गाँव
श्रेणी:अररिया जिला
श्रेणी:अररिया ज़िले के गाँव
खैर

**खैर** (Khair) भारत के उत्तर प्रदेश राज्य के अलीगढ़ ज़िले में स्थित एक नगर है। यह इसी नाम की तहसील का मुख्यालय भी है। खैर दिल्ली से लगभग 114 किमी और मथुरा से 60 किमी दूर स्थित है।

## जनसांख्यिकी
2011 की भारतीय जनगणना के अनुसार, खैर की कुल आबादी 35,751 थी, जिनमें 19,019 पुरुष और 16,732 महिलाएँ थीं।  0 से 6 वर्ष की आयु के भीतर जनसंख्या 5,322 थी।  खैर में साहित्यकारों की कुल संख्या 20,334 थी, जिसमें 56.9% जनसंख्या 63.4% पुरुष साक्षरता और 49.4% महिला साक्षरता थी।  खैर की 7+ आबादी की प्रभावी साक्षरता दर 66.8% थी, जिसमें पुरुष साक्षरता दर 74.5% और महिला साक्षरता दर 58.0% थी।  अनुसूचित जाति और अनुसूचित जनजाति की जनसंख्या क्रमशः 6,485 और 6 थी।  2011 में खैर के 5883 घर थे।

## इन्हें भी देखें
* अलीगढ़ ज़िला

## सन्दर्भ

श्रेणी:अलीगढ़ ज़िला
श्रेणी:उत्तर प्रदेश के नगर
श्रेणी:अलीगढ़ ज़िले के नगर
डुमरा

**डुमरा** (Dumra) भारत के बिहार राज्य के सीतामढ़ी ज़िले में स्थित एक नगर है। यह उस ज़िले का मुख्यालय भी है।

## इन्हें भी देखें
* सीतामढ़ी ज़िला

## सन्दर्भ

श्रेणी:सीतामढ़ी जिला
श्रेणी:बिहार के शहर
श्रेणी:सीतामढ़ी ज़िले के नगर
नरपतगंज

**नरपतगंज** (Narpatganj) भारत के बिहार राज्य के पुर्णिया मण्डल के अररिया ज़िले में स्थित एक नगर है। यह इसी नाम के सामुदायिक विकास खंड (ब्लॉक) का मुख्यालय भी है।

## आवागमन
राष्ट्रीय राजमार्ग 27 यहाँ से गुज़रता है।
पहले यहां यादव वंश के राजा का शासन था। जिसमे रानीपट्टी स्टेट मुरहो स्टेट आदि आते थे।

## इन्हें भी देखें
* अररिया ज़िला

## सन्दर्भ

श्रेणी:अररिया जिला
श्रेणी:बिहार के शहर
श्रेणी:अररिया ज़िले के नगर
मोहनिया

**मोहनिया** (Mohania) भारत के बिहार राज्य के कैमूर ज़िले में स्थित एक शहर है।

## इन्हें भी देखें
* कैमूर ज़िला
* मुंडेश्वरी धाम

## बाहरी कड़ियाँ
* बिहार - भारत सरकार के आधिकारिक पोर्टल पर
* बिहार सरकार का आधिकारिक जालपृष्ठ 

## सन्दर्भ

श्रेणी:बिहार के शहर
श्रेणी:कैमूर जिला
श्रेणी:कैमूर ज़िले के नगर
अंकुरी

**अंकुरी** (Ankuri) भारत के बिहार राज्य के औरंगाबाद ज़िले में स्थित एक गाँव है। यह पुनपुन नदी के किनारे बसा हुआ है।

## इन्हें भी देखें
* पुनपुन नदी
* औरंगाबाद ज़िला, बिहार

## सन्दर्भ

श्रेणी:बिहार के गाँव
श्रेणी:औरंगाबाद जिला, बिहार
श्रेणी:औरंगाबाद ज़िले, बिहार के गाँव
ओबरा, बिहार

**ओबरा** (Obra) भारत के बिहार राज्य के मगध मण्डल के औरंगाबाद ज़िले में स्थित एक नगर है।

## विवरण
राष्ट्रीय राजमार्ग १३९ यहाँ से गुज़रता है। यह पुनपुन नदी और आद्री नदी के संगमस्थल पर स्थित है।

## इन्हें भी देखें
* पुनपुन नदी
* औरंगाबाद जिला, बिहार

## सन्दर्भ

श्रेणी:औरंगाबाद जिला, बिहार
श्रेणी:बिहार के शहर
श्रेणी:औरंगाबाद ज़िले, बिहार के नगर
कटा

**कटा**    

**क**   भारत के राजस्थान राज्य के अन्तर्गत मेवाड़ के उदयपुर  जिले का एक गाँव है।       

**क**ट भारत के राजस्था जिले का ए गाँव है।  इस    

## गाँव
*में मुख्य रूप से पटेल निवास करते ह   

## बाहरी कड़ियाँ
* बिहार - भारत सरकार के आधिकारिक पोर्टल पर
* बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:औरंगाबाद, बिहार
श्रेणी:गाँव
कटारिया

**कटारिया** का उल्लेख हो सकता है:

## लोग

भारतीय जनता पार्टी से संबंधित, राजस्थान के भारतीय राजनीतिज्ञ गुलाब चन्द कटारिया
* लाल चंद कटारिया (जन्म 1968), राजस्थान के भारतीय राजनीतिज्ञ, भारतीय राष्ट्रीय कांग्रेस से संबंधित हैं
* रघुविंदर कटारिया (जन्म 1949), ब्रिटिश व्यापारी
* रतन लाल कटारिया (जन्म 1951), हरियाणा के भारतीय राजनीतिज्ञ, भारतीय जनता पार्टी से संबंधित हैं
* वीरेंद्र कटारिया (जन्म 1933), पंजाब के भारतीय राजनेता, भारतीय राष्ट्रीय कांग्रेस से संबंधित; पुडुचेरी के पूर्व लेफ्टिनेंट गवर्नर

## जीवविज्ञानसंपादित करें

* *कटारिया* (कृमि) , प्लैटिहेल्मिन्थ कीड़े का एक जीन
* *कटारिया* (सांप) , सांता लूसिया फॉर्मेशन से पेलोसिन सांपों का एक जीन

## भूगोलसंपादित करें

* भील कटारिया , राजस्थान, भारत

## यह सभी देखेंसंपादित करें

* कटारिया (छूट)
श्रेणी:जाट गोत्र
कदिअहि खुर्द

**कदिअहि खुर्द** में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है। 
[thumb|200px|right|[बिहार के जिले]]

## सन्दर्भ

## बाहरी कड़ियाँ
* बिहार - भारत सरकार के आधिकारिक पोर्टल पर
* बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:औरंगाबाद, बिहार
श्रेणी:गाँव
खाखरा

**खाखरा** () भारत के गुजरात राज्य का एक ख्यात फरसाण है। इसे मोठ दाल और आटे से बनाया जाता है।

## यह भी देखें
* गुजराती खाना

## संदर्भ

श्रेणी:गुजराती खाना
श्रेणी:भारतीय अल्पाहार
दरियापुर

**दरियापुर** नाम ये सबके लिए भी जाना जाता है।
* दरियापुर प्रखण्ड (सारन)
* दरियापुर-२ गाँव, नौबतपुर (पटना)
* दरियापुर-पेम गाँव, पालीगंज (पटना)
* दरियापुर, नालंदा
* दरियापुर गाँव, बड़हिया (लखीसराय)
* दरियापुर गाँव, कायमगंज (फर्रुखाबाद)
* दरियापुर गाँव, कोइल (अलीगढ़)
* दरियापुर-भेलवा गाँव, परबत्ता (खगड़िया)
* दरियापुर हीरामन गाँव, फर्रुखाबाद (फर्रुखाबाद)
* दरियापुर मासमुले हुसैनपुर गाँव, फर्रुखाबाद (फर्रुखाबाद)
* दरियापुर गाँव, मतिहानी (बेगूसराय)
* दरियापुर पट्टी गाँव, कन्नौज (कन्नौज)
श्रेणी: बहुविकल्पी शब्द
दाउदनगर

**दाउदनगर** (Daudnagar) भारत के बिहार राज्य के औरंगाबाद ज़िले में स्थित एक नगर है। यह इसी नाम के सामुदायिक विकास खंड का मुख्यालय है।

## विवरण
दाउदनगर सोन नदी के किनारे बसा हुआ है। राष्ट्रीय राजमार्ग १२० यहाँ से गुज़रता है। यह सोन नदी के किनारे पर स्थित है और यह एक अनुमंडल क्षेत्र है इस अनुमंडल की स्थापना 1992 में हुई थी। यहाँ की जिउतिया पर्व पुरे उतर भारत में प्रसिद्ध है |

## इन्हें भी देखें
* सोन नदी
* औरंगाबाद जिला, बिहार

## बाहरी कड़ियाँ
* बिहार - भारत सरकार के आधिकारिक पोर्टल पर
* बिहार सरकार का आधिकारिक जालपृष्ठ 

## सन्दर्भ =='==इतिहास==' '''=========='''

इतिहास

दाउदनगर की स्थापना दाउद खां ने की थी। जब बिहार में औरंगजेब के सूबेदार दाउद खान ने पलामू के राजा के खिलाफ चढ़ाई की, तो दाउदनगर और औरंगाबाद के बीच के क्षेत्र ने बहुत रणनीतिक महत्व प्राप्त कर लिया। वर्ष 1664 में राजा के खिलाफ जीत के प्रतीक के रूप में, दाउद खान ने दाउदनगर शहर की स्थापना की। दाउद खान क़ुरैशी हरियाणा के हिसार (शहर) के मूल निवासी एक भारतीय मुस्लिम शेखज़ादा थे, जिन्हें तब हिसार फ़िरोज़ा कहा जाता था। [5] आसपास का क्षेत्र भी उन्हें सम्राट द्वारा जागीर के रूप में प्रदान किया गया था। 18वीं शताब्दी की शुरुआत में, बुकानन ने इसे कपड़ा और अफ़ीम कारखानों वाले एक समृद्ध शहर के रूप में देखा। दाउद खान द्वारा निर्मित सराय का उद्देश्य संभवतः एक गढ़ के रूप में काम करना था, क्योंकि यह एक युद्धग्रस्त दीवार, दो बड़े द्वार और आसपास की खाई के साथ अच्छी तरह से मजबूत थी। शहर के बाहरी हिस्से में, जिसे अहमदगंज कहा जाता है, अहमद खान की कब्र है। [4] [6]

श्रेणी:औरंगाबाद जिला, बिहार
श्रेणी:बिहार के शहर
श्रेणी:औरंगाबाद ज़िले, बिहार के नगर
आंदालुसिया

[thumb|आंदालुसिया [स्पेन के दक्षिण-पश्चिम में स्थित है (लाल रंग में)]]
**अंडलूशिया ** या **आंदालुसिया** (स्पेनी: Andalucía) स्पेन का एक स्वायत्त समुदाय (लगभग राज्य जैसे प्रशासकीय भाग) है। इसकी जनसँख्या सन् 2010 में 83,70,975 थी जो स्पेन के किसी भी अन्य स्वायत्त समुदाय से अधिक है। इसका क्षेत्रफल 87,268 वर्ग किमी है जो स्पेन का दूसरा सब से बड़ा स्वायत्त समुदाय है। इसकी राजधानी और सबसे बड़ा शहर सेविय (Sevilla) है। आंदालुसिया में आठ प्रान्त आते हैं: उएल्वा, सेविय, कादीस, कोरदोबा, मालागा, ख़ाएन, ग्रानादा और आल्मेरिया। आंदालुसिया स्पेन के दक्षिण पश्चिम में स्थित है और इसका सबसे दक्षिणी छोर उत्तर अफ़्रीका के मोरक्को देश से कुछ किमी की ही समुद्री दूरी पर है। 

अंडलूशिया अत्यंत उपजाऊ, प्राकृतिक सौंदर्य से ओतप्रोत, मूर संस्कृति के स्मारकों से भरा, दक्षिणी स्पेन का एक विभाग है। 
इसके उत्तरी भाग में लोहे, ताँबे, सीसे, कोयले की खानों वाला सियरा मोरेना पर्वत तथा दक्षिण में हिमाच्छादित सियरा नेवादा है। मध्य के उपजाऊ मैदान में गेहूँ, जौ, शहतूत, नारंगी, अंगूर और मधु प्रचुर मात्रा में उत्पन्न होते हैं। यहाँ घोड़े, गाय तथा भेड़ें पाली जाती हैं और ऊन, रेशम तथा चमड़े का काम होता है। यहाँ मस्जिदों की प्रचुर संख्या प्राचीन काल के व्यापक अरब प्रभाव की द्योतक है। अरबों ने सन् ७११ में सर्वप्रथम इस प्रदेश में पदार्पण किया था। यहाँ की भाषा, संस्कृति एवं जनता पर प्रचुर अरब प्रभाव है।

श्रेणी:स्पेन का भूगोल

## टिप्पणीयाँ

## इन्हें भी देखें
* स्पेनी स्वायत्त समुदाय
* आल्मेरिया प्रान्त
* ग्रानादा प्रान्त

श्रेणी:स्पेन के स्वायत्त समुदाय
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
बख्तियारपुर

**बख्तियारपुर** भारत के बिहार राज्य के अन्तर्गत मगध मण्डल के पटना ज़िले का एक नगर है।

## इन्हें भी देखें
* पटना ज़िला
* पटना

## बाहरी कड़ियाँ
* बिहार - भारत सरकार के आधिकारिक पोर्टल पर
* बिहार सरकार का आधिकारिक जालपृष्ठ 

## सन्दर्भ

श्रेणी:बिहार के शहर
श्रेणी:पटना जिला
श्रेणी:पटना ज़िले के नगर
भालू खैरा

**भालू खैरा** (Bhalu Khaira) भारत के बिहार राज्य के औरंगाबाद ज़िले में स्थित एक गाँव है।

## इन्हें भी देखें
* औरंगाबाद ज़िला, बिहार

## सन्दर्भ

श्रेणी:बिहार के गाँव
श्रेणी:औरंगाबाद जिला, बिहार
श्रेणी:औरंगाबाद ज़िले, बिहार के गाँव
मनका

300px|thumb|right|गुरिया
**गुरिया** या **मनका** (bead) ऐसे बंधे हुए दानों को कहते हैं जिन्हें पिरोकर माला बनाई जाती है या जिनसे बनी झालरें सजावट के लिए वस्त्रों में लगाई जाती हैं। 'गुरिया' शब्द का मूल संस्कृत का 'गुटिका' शब्द है और 'मनका' का मूल संस्कृत ही का 'मणिका' शब्द है। 

मनुष्य कब से गुरिया बनाता रहा है, यह कहना कठिन है। जीवश्मों से निर्मित्त पुरापाषाण काल के कुछ ऐसे दाने प्राप्त हुए हैं जिनके संबंध में विश्वास किया जाता है कि वे उस काल में मनुष्यों द्वारा गुरियों की भाँति प्रयुक्त होते थे। ज्यों ज्यों समय बीतता गया, सजावट की इच्छा पूरी करने के लिए मनुष्य ने अन्य पदार्थों का भी उपयोग करना आरंभ किया। 6,000 वर्ष पूर्व की, हड्डियों तथा दुर्लभ पत्थरों इत्यादि की बनी गुरियाँ भी अनेक संग्रहालयों में देखी जा सकती हैं। आधुनिक काल में मनके विविध पदार्थों से बनाए जाते हैं। भारतीय ग्रामीण मेलों में बिकनेवाली बच्चों की मालाएँ बहुधा चटक रंगों में रँगे मटर के दानों से बनती हैं, किंतु बहुमूल्य मालाएँ मूंगे और मणियों को बेधकर तथा सोने के तार में पिरोकर बनाई जाती हैं।

यूरोप में चेकोस्लोवेकिया देश का गैब्लॉंज़ (Gablonz) क्षेत्र गुरिया उत्पादन के लिए प्रसिद्ध है। यहाँ से सारी दुनिया में मनके भेजे जाते हैं। किसी समय यहाँ केवल सैलूलाइड की मूंगे जैसी गुरियाँ बनती थीं, किंतु अब ये प्लास्टिक, काँच, लकड़ी, सींग, कछुए के कवच इत्यादि की बनती हैं। चीन और जापान में हाथीदाँत और हड्डियों के नक्काशीदार मनके बनते हैं। यूरोप आदि देशों में गुरियों का फैशन समय समय पर बदलता रहता है और उसी के अनुसार विभिन्न प्रकार के मनकों की खपत होती है। अब प्लास्टिक की गुरियों का प्रचलन अधिक हो गया है।

## इन्हें भी देखें
*मनका शिल्प

## बाहरी कड़ियाँ
*सौन्दर्य प्रसाधन में मनकों का प्रयोग (प्रवक्ता_डॉट_कॉम)

श्रेणी:आभूषण
महरी

**महरी** जम्मू और कश्मीर के डोडा जिले की थाथरी तहसील का एक गाँव है। यह गाँव चिनाब घाटी के उन गाँवों में से एक था जो 2022 तक बिना बिजली के था  

## इतिहास
महरी गांव 1986 में भद्रवाह तहसील का हिस्सा था;  यह ठाठरी तहसील का हिस्सा बन गया जब थाथरी को डोडा जिले में एक तहसील के रूप में अलग कर दिया गया। नवंबर 2022 के अनुसार  इतिहास में पहली बार महरी का विद्युतीकरण होना तय है। 

## संदर्भ

श्रेणी:डोडा ज़िले के गाँव
श्रेणी:विकिडेटा पर उपलब्ध निर्देशांक
महलन

**महलन** में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है। 
[thumb|200px|right|[बिहार के जिले]]

## बाहरी कड़ियाँ
* बिहार - भारत सरकार के आधिकारिक पोर्टल पर
* बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:औरंगाबाद, बिहार
श्रेणी:गाँव
मुन्रिला

**अम्बेडकर नगर** में भारत के उत्तर प्रदेश राज्य के अन्तर्गत अयाेध्या मण्डल के गाबाद जिले का एक गाँव है। 
[thumb|200px|right|[बिहार के जिले|उत्तर प्रदेश के जिले]]

## बाहरी कड़ियाँ
* 
*
*
*
*
*िहार सरकार का आधिकारिक जालपृष्ठ 

श्रेणी:बिहार के गाँव
श्रेणी:औरंगाबाद, बिहार
श्रेणी:गाँव
रतनपुरा, चुरू ज़िला

**रतनपुरा** राजस्थान में चूरू जिले के राजगढ़ तहसील में एक गांव तथा ग्राम पंचायत मुख्यालय  है।  इसकी स्थापना 1848 ई. में हुई।  यह गाँव जिला मुख्यालय चुरू से उत्तर पूर्व में 45 किमी तथा तहसील मुख्यालय राजगढ़ से 17 किमी दक्षिण पश्चिम में स्थित है। 

## इतिहास
रतनपुरा की स्थापना 1848 में हुई थी। यह गांव महाराजा  रतन सिंह के नाम पर एक कुटीर के साथ शुरू हुआ।

## जनसांख्यिकी
रतनपुरा एक बड़ा  गांव है जहां कुल 632 परिवार रहते हैं। रतनपुरा गांव में 3316 की आबादी है जिसमें से 1685 (50.76%) पुरुष हैं जबकि जनसंख्या 2011 के मुताबिक 1631 (49.23%) महिलाएं हैं। 

रतनपुरा गांव का औसत लिंग अनुपात 968 है जो राजस्थान राज्य की औसत 928 से अधिक है। बाल लिंग अनुपात 1020 है, राजस्थान औसत 888 से अधिक है।

रतनपुरा गांव की साक्षरता दर राजस्थान के 66.11% की तुलना में 66.51% है।  रतनपुरा में पुरुष साक्षरता 80.82% है जबकि महिला साक्षरता दर 51.61% है।

अनुसूचित जाति (अनुसूचित जाति) का हिस्सा  25.87% है जबकि अनुसूचित जनजाति (एसटी) कुल जनसंख्या का रतनपुरा गांव में 1.39% था।

## स्थान
यह गाँव जिला मुख्यालय चुरू से उत्तर पूर्व में 45 किमी तथा तहसील मुख्यालय राजगढ़ से 17 किमी दक्षिण पश्चिम में स्थित है

## शिक्षा
रतनपुरा को शिक्षा के क्षेत्र में एक प्रगतिशील गांव माना जाता है। इस गांव की शिक्षा का स्तर बहुत अच्छा है। 

### विद्यालय
* शहीद शमशेर सिंह राजकीय उच्च माध्यमिक विद्यालय, रतनपुरा
* गीता देवी विद्यालय, रतनपुरा
* इंडियन पब्लिक उच्च प्राथमिक विद्यालय, रतनपुरा
* राजकीय प्राथमिक विद्यालय, रतनपुरा

### महाविद्यालय
* टैगोर ग्रामोत्थान महाविद्यालय, रतनपुरा

## परिवहन
### सड़क मार्ग
रतनपुरा चूरू से उत्तर पूर्व में 45 किमी और राजगढ़ से 17 किमी दक्षिण पश्चिम दिशा में राष्ट्रीय राजमार्ग 52 (एनएच 52 ) पर स्थित है, चुरू और राजगढ़ दोनों स्टेशन से बस और टैक्सी उपलब्ध है

### रेलमार्ग
रतनपुरा दिल्ली बीकानेर रेल मार्ग पर स्थित है। रतनपुरा के रेलवे स्टेशन को नाम * 'हड़ियाल (Hadyal)*  के रूप में जाना जाता है।

### वायुमार्ग
निकटतम हवाई अड्डे दिल्ली और जयपुर।

## सन्दर्भ

श्रेणी:चूरू जिले के गाँव
रफीगंज

**रफीगंज** (Rafiganj) भारत के बिहार राज्य के मगध मण्डल के औरंगाबाद ज़िले में स्थित एक नगर है। यह इसी नाम के सामुदायिक विकास खंड का मुख्यालय है।

## रफीगंज के निकट पचार पहाड़ी पर जैनियों के 23 वें तीर्थंकर की काले स्लेटी पत्थर की मूर्ति एक कंदरा में प्रतिष्ठित है।
* औरंगाबाद जिला, बिहार

## सन्दर्भ

श्रेणी:औरंगाबाद जिला, बिहार
श्रेणी:बिहार के शहर
श्रेणी:औरंगाबाद ज़िले, बिहार के नगर
ग्रानादा प्रान्त

thumb|स्पेन के नक़्शे में ग्रानादा प्रांत (लाल रंग में)
**ग्रानादा** (स्पेनी:Granada) दक्षिणी पश्चिमी स्पेन के आंदालुसिया स्वायत्त समुदाय में स्थित एक प्रांत है। ग्रानादा प्रान्त की राजधानी भी ग्रानादा नाम का ही एक शहर है। इस प्रान्त का क्षेत्रफल 12,635 वर्ग किमी है, यानि भारत के नागालैण्ड राज्य से थोड़ा छोटा। ग्रानादा प्रान्त की आबादी 876,184 है जिनमें से 30% इसकी राजधानी में रहते हैं। स्पेन के मुस्लिम राज काल के दौरान ग्रानादा में "अल हम्रा" नाम का एक महल और क़िला बना था जो विश्व-प्रसिद्ध है और जिसे देखने दुनिया भर से सैलानी आते हैं। 

## ग्रानादा प्रान्त के दृश्य

File:Adolf Seel Innenhof der Alhambra.jpg|अल हम्रा के महल का एक नज़ारा
File:Busquistar.jpg|ग्रानादा प्रान्त में स्थित बुस्किस्तार नाम का क़स्बा
File:Calahonda1.jpg|कलाहोंदा - ग्रानादा प्रान्त का भूमध्य सागर पर स्थित एक तटवर्ती गाँव
File:Mulhacen Winter.jpg| सर्दियों में बर्फ़ से ढका हुआ 3,479 मीटर ऊंचा मुल्हासेन पहाड़


## इन्हें भी देखें
* आंदालुसिया
* स्पेन

श्रेणी:स्पेन के प्रान्त
श्रेणी:हिन्दी विकि डीवीडी परियोजना
आस्तुरियास

**आस्तुरियास रियासत** (स्पेनी: Principado de Asturias) स्पेन का एक स्वायत्त समुदाय (लगभग राज्य जैसे प्रशासकीय भाग) है। इसकी जनसँख्या सन् 2010 में 10,76,896 थी जो स्पेन के किसी भी अन्य स्वायत्त समुदाय से ज़्यादा है। क्षेत्रफल के हिसाब से यह 10,604 वर्ग किमी है। तुलना के लिए हरियाणा राज्य (44,212 वर्ग किमी) इसका चार गुना से भी ज़्यादा है। आस्तुरियास अंध महासागर की कैंटेब्रियाई सागर (Mar Cantábrico) नाम की शाखा का एक तटवर्ती क्षेत्र है। आस्तुरियास मध्य युग में आस्तुरियास साम्राज्य नाम का स्वतन्त्र राष्ट्र हुआ करता था। आस्तुरियास की अपनी एक आस्तुरियानु नाम की उपभाषा है। अस्तुरियास का सबसे प्रमुख नगर प्रान्त की राजधानी ओविडो (Oviedo) हैं . इसका बन्दरगाह और सबसे बड़ा नगर गिशॉन और सबसे महत्वपूर्ण औद्योगिक नगर ऐविलेस है। 

## आस्तुरियास के दृश्य

File:TraditionalHorreo.jpg|आस्तुरियास में एक घर और खलिहान
File:PicosDeEuropa.jpg|कान्ताब्रियाई पहाड़ों का एक नज़ारा
File:La santa cueva.jpg|कोवादोगा की संत गुफा
File:Asturian sheep.jpg|चरती हुई आस्तुरियाई भेड़ें


## इन्हें भी देखें
* स्पेनी स्वायत्त समुदाय

श्रेणी:स्पेन के स्वायत्त समुदाय
श्रेणी:हिन्दी विकि डीवीडी परियोजना
इलियास कश्मीरी

**इलियास कश्मीरी**, जिसे **मौलाना इलियास कश्मीरी** और **मुहम्मद इलियास कश्मीरी** (10 फ़रवरी 1964, भी कहा जाता है, ३ जून २०११ को मारा गया)), मुस्लिम जिहादी संगठन अल कायदा का एक वरिष्ठ सदस्य था। इसके सोवियत अफ़गान युद्ध, कश्मीर विवाद एवं भारत, संयुक्त राज्य एवं पाकिस्तान के विरुद्ध हमलों में भी सक्रिय योगदान रहे हैं। अगस्त 2010 में संयुक्त राज्य अमेरिका एवं संयुक्त राष्ट्र ने इसे एक आतंकवादी घोषित किया था। एन.बी.सी न्यूज़ समाचार एजेंसी के अनुसार कश्मीरी, ओसामा बिन लादेन की मौत के बाद अल-कायदा में उसका सम्भावित उत्तराधिकारी था।

## सन्दर्भ

श्रेणी:1964 में जन्मे लोग
श्रेणी:कश्मीर विवाद
श्रेणी:पाकिस्तानी आतंकवादी
श्रेणी:अल-कायदा सदस्य
ऍयाफ़्यात्लायोएकुत्ल्ल

thumb|20 मार्च 2010 को ऍयाफ़्यात्लायोएकुत्ल्ल ज्वालामुखीय मंडल में फटता हुआ एक मुख
**ऍयाफ़्यात्लायोएकुत्ल्ल** (आइस्लैण्डी: Eyjafjallajökull) आइसलैंड में एक ज्वालामुखी और उस पर स्थित एक बर्फ़ की टोपी है, जिस से कुछ हिमानियाँ (ग्लेशियर) भी चलते हैं। इस ज्वालामुखी का मुख 1,666 मीटर (5,466 फ़ुट) की ऊंचाई पर है। ऍयाफ़्यात्लायोएकुत्ल्ल अक्सर फटता रहता है। सन् 2010 में इसके फटने से पश्चिमोत्तर यूरोप के वायुमंडल में इसकी राख के बादल फैल गए थे जिस से कई हफ़्तों तक हवाई जहाज़ों का यातायात ठप्प रहा।

## चित्रघर

चित्र:Eyjafjallajökull.jpeg
File:Eyjafjallajokull Gigjokull in ash.jpg
चित्र:Iceland volcano april 4 2010.JPG
चित्र:Fimmvorduhals 2010 03 27 dawn.jpg

## इन्हें भी देखें
* ज्वालामुखी
* हिमानी
* आइसलैंड

## सन्दर्भ


श्रेणी:ज्वालामुखी
श्रेणी:आइसलैंड की हिमानियाँ
श्रेणी:यूरोप की हिमानियाँ
श्रेणी:आइसलैंड के पर्वत
श्रेणी:आइसलैंड
श्रेणी:हिन्दी विकि डीवीडी परियोजना
श्रेणी:एक हज़ारी
बर्फ़ की टोपी

thumb|300px|आइसलैंड की वात्नायोएकुत्ल्ल नामक बर्फ़ की टोपी
**बर्फ़ की टोपी** किसी स्थान पर बर्फ़ की ऐसी स्थाई ढकन को कहते हैं जिसका क्षेत्रफल 50,000 वर्ग किलोमीटर से कम हो। पूरी पृथ्वी पर बर्फ़ की टोपियों से ढाका हुआ इलाक़ा कुल 3 करोड़ वर्ग किमी है। बर्फ़ की टोपी अपने क्षेत्र के सब से ऊँचे भाग पर केन्द्रित होती है और उस से अक्सर कई हिमानियाँ टोपी के बाहरी हिस्सों की तरफ प्रवाह करती हैं। 50,000 वर्ग किमी से ज़्यादा बड़े बर्फ़ से ढके क्षेत्र को "हिमचादर" (आइस शीट) कहते हैं।

## अन्य भाषाओं में
"बर्फ़ की टोपी" को अंग्रेज़ी में "आइस कैप" (ice cap) कहते हैं।

## इन्हें भी देखें
* हिमचादर
* बर्फ़
* हिमानी

श्रेणी:जलसमूह
श्रेणी:भौतिक भूगोल
श्रेणी:हिन्दी विकि डीवीडी परियोजना
श्रेणी:बर्फ़
*
मग़रिब

**मग़रिब** के कई अर्थ हैं -
* हिन्दी-उर्दू में "मग़रिब" शब्द का अर्थ "पश्चिम" दिशा होता है - इसका मूल अरबी भाषा का "ग़ुर्ब" () शब्द है, जिसका अर्थ है डूबना (मग़रिब वह दिशा है जहाँ सूरज डूबता है)
* मग़रेब एक भौगोलिक क्षेत्र है जिसमें उत्तर अफ़्रीका का पश्चिमी भाग आता है
* नमाज़-ए-मग़रिब इस्लाम धर्म में दिन की चौथी नमाज़ होती है, जो सूरज डूबते ही पढ़ी जाती है|
* बहुत से गाँव-क़स्बों के नाम में मग़रिब शब्द का प्रयोग होता है, विशेषकर अगर उसी नाम के एक से ज़्यादा गाँव हों, उदहारण के लिए उत्तर प्रदेश के फर्रुख़ाबाद ज़िले का गंगरोली मग़रिब गाँव

श्रेणी:हिन्दी विकि डीवीडी परियोजना
पद्माभरण

**पद्माभरण** पद्माकर की एक काव्य-रचना है। इसमें ३५० छंद हैं, जिनमें से अधिकांश दोहे और कुछ चौपाइयाँ हैं।

## इन्हें भी दक
संस्कृत 
*

## सन्दर्भ


श्रेणी:कविताएँ
विलियम द कॉङ्करर

thumb|सन् 1620 में बनाया गया विलियम विजयी का एक चित्र जो उनके शक्ल-सूरत के लिखित विवरण के आधार पर बनाया गया था
**इंग्लैण्ड के विलियम प्रथम** (अनुमानित जन्म: सन् 1028, देहांत: 9 सितम्बर 1087) जिसे आम तौर पर **विलियम द कॉङ्करर** (अंग्रेज़ी: William the Conquerer) यानी **विलियम विजयी** भी कहते हैं इंग्लैण्ड का पहला नॉर्मन राजा था। इंग्लैण्ड फ़तेह करने से पहले उसे **विलियम हरामी** (William the Bastard, विलियम द बासटर्ड) के नाम से भी जाना जाता था क्योंकि उसके माँ-बाप एक दुसरे से शादीशुदा नहीं थे। सन् 1066 में उसने फ़्रांस से 696 जहाज़ों पर सेना लेकर इंग्लिश चैनल का समुद्री रास्ता पार करके इंग्लैण्ड पर धावा बोला। वहाँ उसने कई जंगे लड़ी जिनमें से "हेस्टिंग्स का युद्ध" बहुत मशहूर है। कुछ विद्रोहों को कुचलने के बाद उसने ब्रिटेन को पराजित कर दिया और वहाँ नॉर्मन राज का काल शुरू किया। क्योंकि नॉर्मन लोग फ़्रांसिसी भाषा की एक उपभाषा बोलते थे, इसलिए इसके बाद अंग्रेज़ी में बहुत से फ़्रांसिसी के शब्द आ गए जिस से आधुनिक अंग्रेज़ी प्राचीन अंग्रेज़ी से शब्दावली के हिसाब से बहुत अलग हो गयी।

## राज काल
औपचारिक रूप से विलियम ने अपने आप को 25 दिसम्बर 1066 (क्रिसमस के त्यौहार पर) को इंग्लैण्ड का राजा घोषित करवाया। उसका राज बीस साल तक चला और 9 सितम्बर 1087 पर उसकी मृत्यु हो जाने पर समाप्त हुआ।

## कुछ सम्बंधित तस्वीरें

File:William the Conqueror invades England.jpg|विलियम विजयी का इंग्लैण्ड पर हमला (सन् 1400 में बना चित्र)
File:William the Conqueror 1066 1087.jpg|विलियम विजयी द्वारा ज़र्ब किया गया एक ब्रिटिश सिक्का
File:Falaise Chateau Guillaume Conquerant 1.jpg|शातो द फ़ालेज़ - फ़्रांस में एक महल और गढ़ जहाँ विलियम पैदा हुआ


## इन्हें भी देखें
* नॉर्मन
* इंग्लैंड का इतिहास
* इंग्लैण्ड

श्रेणी:इंग्लैंड का इतिहास
श्रेणी:हिन्दी विकि डीवीडी परियोजना
राजा ऍडवर्ड की कुर्सी

thumb|राज्याभिषेक कुर्सी, जिसमें नीचे स्कून का पत्थर रखा हुआ है
**राजा ऍडवर्ड की कुर्सी** (अंग्रेज़ी: King Edward's chair) जिसे **संत ऍडवर्ड की कुर्सी** और **राज्याभिषेक कुर्सी** (coronation chair) भी कहा जाता है, एक लकड़ी का बना सिंहासन है जिसपर ब्रिटेन के सम्राटों का राज्याभिषेक होता है। इसका निर्माण 1296 ई॰ में राजा ऍडवर्ड प्रथम ने करवाया था। उन्होने इसमें एक विशेष ख़ाना बनवाया जिसमें स्कून का पत्थर (Stone of Scone, स्टोन ऑफ़ स्कून) रखा जाता है। यह पत्थर स्कॉटलैण्ड के राजाओं के राज्याभिषेक के लिए इस्तेमाल होता है और इसे ऍडवर्ड प्रथम स्कॉट लोगों से छीन कर लाये थे। यह कुर्सी लन्दन के प्रसिद्ध वॅस्टमिन्स्टर ऐबी नामक गिरजे में रखी जाती है। सन् 1308 के बाद सारे ब्रिटिश सम्राटों का राज्याभिषेक इसी कुर्सी पर हुआ है, सिवाय मेरी प्रथम और मेरी द्वितीय के।

## स्कून का पत्थर
जब से इंग्लैण्ड ने स्कॉटलैण्ड पर क़ब्ज़ा करके उसका ब्रिटिश साम्राज्य में विलय कर लिया तब से स्कॉटलैण्ड में विद्रोह की भावना चलती रही है - जो कभी मध्यम हो जाती है और कभी तीव्र। स्कून के पत्थर की लन्दन में मौजूदगी को बहुत से स्कॉट लोग अपनी गुलामी का प्रतीक मानते थे। इसलिए सन् 1996 में इन स्कॉटी भावनाओं को ध्यान में रखते हुए अंग्रेज़ी सरकार ने फैसला किया के स्कून का पत्थर स्कॉटलैण्ड में रखा जाएगा और लन्दन तभी लाया जाएगा जब किसी नए महाराज या महारानी का राज्याभिषेक होना हो।

## इन्हें भी देखें
* ब्रिटेन
* स्कॉटलैण्ड

श्रेणी:इंग्लैंड का इतिहास
श्रेणी:हिन्दी विकि डीवीडी परियोजना
नॉर्मन

thumb|210px|सन् 1130 तक नॉर्मनों द्वारा राज किये गए क्षेत्र (लाल रंग में)
thumb|210px|इटली के आद्रानो शहर में बना एक पुराना नॉर्मन गढ़
**नॉर्मन** (अंग्रेज़ी: Norman) मध्यकाल के आरम्भ में उत्तरी फ़्रांस में लोगों की एक जाती थी जो उत्तरी यूरोप से आये वाइकिंग हमलावरों और स्थानीय (फ़्रैंक और गैलो-रोमन) जातियों का मिश्रण थे। यहाँ नॉर्मन जाती 10वी सदी की शुरुआत में उभरी और आने वाली सदियों में इसमें बदलाव आते रहे। इंग्लैण्ड, यूरोप और मध्य पूर्व के इलाक़ों पर इन्होने अपनी गहरी छाप छोड़ी है। उत्तरी फ़्रांस का जो क्षेत्र उनकी मातृभूमि था उसे अब "नोरमांदी" (फ़्रांसिसी: Normandie) बुलाया जाता है।

## भाषा और संस्कृति
यह लोग फ़्रांसिसी भाषा की "नॉर्मन फ़्रांसिसी" नाम की उपभाषा बोलते थे, जिसमें काफ़ी साहित्य लिखा गया। उन्होंने भवन निर्माण की एक नयी रोमनॅस्क नामक शैली को जन्म दिया। उन्होंने दक्षिण इटली, इंग्लैण्ड और मध्य पूर्व में कई इलाक़ों पर क़ब्ज़ा कर के अपना राज चलाया। इंग्लैण्ड पर सन् 1066 के बाद चले नॉर्मन-शाही के दौर का सबसे पहला राजा विलियम विजयी था और उसके बाद अंग्रेज़ी भाषा में नॉर्मन फ़्रांसिसी के प्रभाव से बहुत तेज़ी से बदलाव आये और बहुत से फ़्रांसिसी शब्द हमेशा के लिए अंग्रेज़ी का हिस्सा बन गए।

## व्यक्तित्व
11वीं सदी के एक जॅफ़्री मालातेरा नामक भिक्षु और इतिहासकार ने नॉर्मनों का बखान कुछ इस तरह किया -

*चालाकी इनकी पहचान है, कुछ बड़ा मिलने के चक्कर में अपनी पुरानी धरोहर से घृणा करने वाले, फ़ायदा और ज़मीन की लालसा से भरे हुए, बेझिझक नक़ल करने वाले, बड़े दिल और लालच के बीच कहीं टिके हुए, यानि की इन दो विपरीत चीज़ों के मिश्रण वाले लोग थे। इनके मुख्य पुरुष ख़ासकर ठाठ से रहते थे क्योंकि वह चाहते थे के दुसरे उनके बारे में ऐसा समझें। ऊपर से इस नस्ल को फुसलाना आता था, बोलचाल की कला सीखकर उसमें इतने माहिर थे के बच्चे भी भाषण दे सकते थे, ऐसी नस्ल थी के क़ानून का डंडा न हो तो किसी को भी बेच खाए। अगर नसीब में मेहनत, भूख और सर्दी मिले तो आराम से बर्दाश्त करते थे, शिकार और चीलबाज़ी के शौक़ीन थे, घोड़ों से बहुत लगाव था और हर तरह के हथियार और युद्ध के अन्य सामान को बहुत पसंद करते थे।*


## इन्हें भी देखें
* विलियम विजयी
* वाइकिंग

## सन्दर्भ


श्रेणी:यूरोप का इतिहास
श्रेणी:यूरोप की मानव जातियाँ
श्रेणी:हिन्दी विकि डीवीडी परियोजना
श्रेणी:यूरोप की ऐतिहासिक मानव जातियाँ
फाउण्डेशन

**फाउण्डेशन** (Foundation) त्वचा के रंग वाला एक सौन्दर्य प्रसाधन है जो चेहरे पर लगाया (पोता) जाता है। फाउण्डेशन लगाने से त्वचा का रंग एक ही जैसा दिखाई देता है। इससे मेकअप के लिए एक आधार तैयार हो जाता है। इससे चेहरे के दाग, धब्बे एवं निशान आदि च्हिप जाते हैं। इसके अलावा त्वचा के मूल वर्ण को बदलने के लिये भी यह लगाया जाता है।

त्वचा के रंग से एक शेड गहरा फाउण्डेशन ले लें। ये अक्सर स्टिक, तरल तथा क्रीम के रूप में मिलता है। इसे गर्दन, कान, चेहरे और हाथों के खुले हुए हिस्सों पर अच्छी तरह फैलाकर लगा लें। माथे, नाक, गालों, ठोड़ी और गर्दन पर यह निशानों की तरह लगा लें और फिर गीले स्पंज से अच्छी तरह फैला लें। अगर त्वचा ज्यादा रूखी है तो फाउण्डेंशन में थोड़ा सा मॉश्चराइजर मिला लें। अगर त्वचा तैलीय हो तो इसके अन्दर 1-2 बूंद पानी या गुलाबजल मिला सकते हैं।

## सन्दर्भ
श्रेणी:सौन्दर्य
श्रेणी:प्रसाधन
फेसियल

**फेसियल** (facial) त्वचा का सौन्दर्य बढाने की एक प्रक्रिया है जिसमें कई उपचार सम्मिलित हैं, जिनमें प्रमुख हैं- वाष्प देना, चेहरे की मास्क, लोशन, क्रीमें, पील, मालिस आदि।
## फेस पैक
फेशियल करने के बाद चेहरे पर फेस पैक लगाया जाता है। ऐसा करने से चेहरे की त्वचा में निखार आता है। फेस पैक मुंह और आंखों को छोड़कर बाकी पूरे चेहरे पर लगाया जाता है। चेहरे पर चमक लाने के लिए घर का ही सामान लेकर फेस पैक बनाया जाता है।

;चिकित्सा-

1. ठण्डे पानी या गुलाबजल में रूई के 2 टुकड़े लेकर आंखों पर रख लें। ऐसा करने से आंखों को आराम मिलता है।

2. फेस पैक को पूरे चेहरे पर 10 मिनट के लिए लगाकर रख लें। फिर इसके सूखने पर गीली रूईया स्पंज से चेहरे को साफ कर लें।

3. 1 चम्मच मुलतानी मिट्टी, आधा चम्मच शहद और आधा चम्मच नींबू के रस को गुलाबजल में मिलाकर चेहरे पर लगा लें। इसको आधे घंटे सूखने के बाद गुनगुने पानी से धो लें।

4. सुबह 1 गिलास गुनगुने पानी में नींबू का रस निचोड़कर पीने से शरीर के सारे जहरीले पदार्थ बाहर निकल जाते हैं।

5. भोजन में तैलीय पदार्थो का सेवन कम करना चाहिए और सलाद और फलों के रस को लेना चाहिए।

**रोज नींद अच्छी ले** 

पूरा दिन काम करना और रात को देर तक जागना और 8 घंटे की नींद पूरी न होना आपकी स्किन के लिए अच्छी बात नहीं है । यह आपके शारीरिक और मानसिक स्वास्थ्य पर असर पड़ सकता है ।

पूरी नींद न होने के वजह से आपकी आंखें सूजी हुई सी रहेगी । और यह काम काफी दिनों तक चलता रहा तो वह दिन दूर नही जब आपकी आंखों के नीचे डार्क सर्कल आ जायेंगे । 

**पानी ज्यादा पिए**

भरपूर पानी हमारी स्किन को चमकाने में मदद करता है हमारे शरीर के अंदर की गंदगी को बाहर निकालता है और नए बॉडी सेल्स बनाता है ।और अगर आप चाहे तो पानी में हेल्थी चीजे मिलाकर भी पी सकते हैं इस तरीके से आपके अंदर पानी के फायदे भी बढ़ जायेंगे 

**व्यायाम करें**

Exercise करने का मतलब सिर्फ आपका वजन करना ही नहीं बल्कि बॉडी को शेप में लाना भी होता है और चेहरे पर चमक लाना भी होता है exercise करने से चेहरे पर चमक बढ़ती है और आपका मन भी खुश रहता है । मेहनत करने से पसीना निकलता है जिससे आपकी शरीर की सारी गंदगी बाहर निकल आती है और आपका मूड भी अच्छा होता है । Read more  
श्रेणी:त्वचा की देखभाल
श्रेणी:सौन्दर्य

श्रेणी:सौन्दर्य
पहेली (1977 फ़िल्म)

**पहेली** (अंग्रेजी: riddle) 1977 में ताराचंद बड़जात्या द्वारा निर्मिन चित्र थी| प्रशांत नन्दा के निर्देशन में बनी इस पारिवारिक चित्र में सत्यजीत व नमीता चंद्रा ने मुख्य भूमिका निभाई|

अरुण गोविल, नमीता चंद्रा, पूर्णिमा जयराम, नीना महापात्रा और अनीता सिंह को सुनहरे परदे पर अभिनय के लिए सराहा गया। अरुण गोविल को अभिनय तथा सुरेश वाडेकर को पार्श्वगायन के लिए पहली बार मौका मिला|

## संक्षेप
## चरित्र
ब्रिजमोहन (नितिन सेठी) गाँव की हवेली में अपनी माँ (दुर्गा खोटे) को छोड़ बंबई चला जाता है| वहां शादी कर बस जाता हैं जहाँ उसकी पत्नी बेटे को जन्म देकर चल बसती है| कुछ वर्ष बाद ब्रिजमोहन एक सफल उद्योगपति व उसका बेटा मोंटू (सत्यजीत) अपनी पढाई समाप्त करने को है| ब्रिजमोहन मोंटू को अपनी दादी से मिलने गाँव भेजता है जहाँ मोंटू अपने दोस्तों के साथ जाता है| गाँव में कुछ कठिनाईयों को झेल मोंटू दोस्तोंके साथ अपने दादी की हवेली पहुँचता है| कुछ समय बाद उसके दोस्त बंबई लौट जाते है| गाँव में मोंटू गौरी (नमीता चंद्रा) से मिलता है और उनकी दोस्ती हो जाती है| गौरी गाँव में अपने चाची व बहनों के साथ रहती है जो उसे बहुत तंग करते है| उसकी भेंट बलराम (अरुण गोविल) से भी होती है जो खेती करता है| बलराम कनक (आभा धुलिया) से शादी करने शहर जाकर कुछ पैसे कमाना चाहता है जिसे उसकी माँ (लीला मिश्रा) मना करती है| इस बीच मोंटू अपनी दादी को अगले साल आने का वादा कर बंबई चला जाता है|

अगले साल वह गाँव में कई परिवर्तन महसूस करता है| बलराम की माँ बीमारी के बाद चल बसी और वह शादी कर शहर चला गया है| गौरी उससे मिलने या बात करने से कतराती है| उसके चाचा उसकी शादी के लिए एक योग्य लडके की तलाश कर रहे है| शहर में पला-बढा मोंटू गाँव की इन परिवर्तनों को समझना ही उसकी 'पहेली' है| अगले साल गाँव में अपनी दादी के पास आना उसके इन परिवर्तनों को समझने पर निर्भर करता है|

## मुख्य कलाकार
* सत्यजीत - राजा बाबू 'मोंटू'
* नमीता चंद्रा - गौरी
* नितिन सेठी - ब्रिजमोहन
* दुर्गा खोटे - ब्रिजमोहन की माँ
* अरुण गोविल - बलराम
* लीला मिश्रा - बलराम की माँ
* ए के हंगल - मास्टरजी
* दीना पाठक - मास्टरजी की पत्नी
* बीरबल - बीरबल, वाहन चालाक
* आभा धुलिया - कनक
* शिवराज - वैदजी, कनक के पिता
* पूर्णिमा जयराम - चंपा
* नीना महापात्रा - रूपा
* अनीता सिंह - रेखा
* आबका चुलिया

## दल
* *निर्देशक* - प्रशांत नन्दा
* *निर्माता* - ताराचंद बड़जात्या
* *निर्माण संस्था* - राजश्री प्रोडक्शन्स
* *गीतकार*-एवं-*संगीतकार* - रवींद्र जैन
* *पार्श्वगायक* - सुरेश वाडेकर, हेमलता

## संगीत
इसके गीतकार एवं संगीतकार रवींद्र जैन है|
:(गीत - गायक - समय) रूप में
# "सोना करे कैसे झिलमिल" - सुरेश वाडेकर, हेमलता - 3:20

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ
* 

* 
* 

श्रेणी:1977 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
श्रेणी:राजश्री प्रोडक्शन्स
स्वामी निगमानन्द (गंगाभक्त)

**स्वामी निगमानन्द** (१९७७ - १४ जून २०११) सत्यान्वेशी संन्यासी एवं भारत के महान पर्यावरण कार्यकर्ता थे जिन्होने गंगा नदी में अवैध खनन की समाप्ति के लिये लंबा अनसन किया जिसके कारण उनका देहान्त हो गया। सन्यास लेने के पूर्व उनका नाम 'स्वरूपम झा' था। वे बचपन से तेजस्वी व जिद्दी स्वभाव के थे। उन्होने सत्य की खोज में सन १९९५ में घर का त्याग कर दिया था। सन १९९८ के कुंभ में जानकारी मिली थी कि निगमानंद हरिद्वार में हैं। 

## इन्हें भी देखें
* स्वामी निगमानन्द परमहंस

## बाहरी कड़ियाँ
* दूसरे यतीन दास की मौत

श्रेणी:पर्यावरण कार्यकर्ता
स्कून का पत्थर

thumb|स्कून का पत्थर की एक नकली कॉपी
**स्कून का पत्थर** एक लम्बा लाल रंग का बलुआ पत्थर (यानि सैंडस्टोन) है जिसे सदियों से स्कॉट्लैंड के राजाओं के राज्याभिषेक के लिए प्रयोग किया जाता था और सन् 1296 के बाद ब्रिटेन (मय स्कॉट्लैंड और इंग्लैंड) के सम्राटों के राज्याभिषेकों के लिए भी इस्तेमाल किया गया है। इसे अंग्रेज़ी में "स्टोन ऑफ़ स्कून" (Stone of Scone) या "स्टोन ऑफ़ डॅस्टिनि" (Stone of Destiny, भाग्य का पत्थर) का पत्थर कहा जाता है और स्कॉट्लैंड की गेलिक भाषा में "An Lia Fàil" लिखा जाता है।

इसकी लम्बाई 26 इंच, चौड़ाई 16.75 इंच और ऊँचाई 10.5 इंच है और इसका वज़न 152 किलोग्राम है। इसकी ऊपरी सतह पर तराशे जाने के कुछ निशान हैं। पत्थर के दोनों तरफ लोहे की एक-एक कड़ी है, जो शायद इसे उठाकर हिलाने में आसानी होने के लिए लगवाई गई थीं।

## इतिहास

यह पक्का ज्ञात नहीं है के स्कून का पत्थर कहाँ से आया और कितना पुराना है। सन् 1296 तक यह स्कॉट्लैंड में स्कून के मठ में रखा जाता था जो पॅर्थ़ शहर से कुछ मील उत्तर में पड़ता है। 14वीं सदी के पादरी और इतिहासकार वाल्टर हेमिन्ग्फ़ोर्ड ने लातिनी भाषा में लिखा था - "Apud Monasterium de Scone positus est lapis pergrandis in ecclesia Dei, juxta manum altare, concavus quidam ad modum rotundae cathedreaie confectus, in quo future reges loco quasi coronatis" यानि "स्कून के मठ में, भगवन के मंदिर में, ऊँची वेदी के नज़दीक़, एक बड़ा पत्थर पड़ा है जिसको अन्दर से ज़रा खोखला कर के गोल कुर्सीनुमा बना दिया गया है और जिसपर इनके (स्कॉटीयों के) राजा अपने अभिषेक के लिए परम्परानुसार बैठाए जाते हैं।"

सन् 1296 में इंग्लैंड के राजा ऍडवार्ड प्रथम ने स्कॉट्लैंड पर युद्ध करके उसे परास्त कर दिया और ज़बरदस्ती स्कून का पत्थर इंग्लैंड ले आये। उन्होंने एक लकड़ी का सिंहासन बनवाया जिसे अब राजा ऍडवर्ड की कुर्सी ("किंग ऍडवर्डस चेयर") कहा जाता है। इसमें उन्होंने बैठने के तख़्ते के नीचे एक खुला ख़ाना बनवाया जिसमें स्कून का पत्थर आ सके। उसके बाद जब भी किसी ब्रिटिश सम्राट का राज्याभिषेक हुआ है तो वह इसी कुर्सी पर बैठकर हुआ है। क्योंकि कुर्सी पर बैठने वाला एक तरह से स्कून के पत्थर के ऊपर भी विराजमान होता है, इसलिए स्कॉट्लैंड की परंपरा के अनुसार वह स्कॉट्लैंड का भी राजा बन जाता है।

सदियों तक कई स्कॉटियों को यह बात अखरती रही के स्कॉट्लैंड की यह ऐतिहासिक शिला इंग्लैण्ड में रखी जाती है - उनके लिए यह स्कॉट्लैंड की गुलामी का एक प्रतीक बन गया। सन् 1996 में ब्रिटिश सरकार ने इन भावनाओं को नज़र में रखते हुए यह घोषणा की के यह पत्थर स्कॉट्लैंड में रखा जाएगा और लन्दन तभी लाया जाएगा जब किसी नए राजा का अभिषेक करना हो।

## इन्हें भी देखें
* राजा ऍडवार्ड की कुर्सी
* ब्रिटेन
* स्कॉटलैण्ड

श्रेणी:इंग्लैंड का इतिहास
श्रेणी:हिन्दी विकि डीवीडी परियोजना
रूस के संघीय खंड

रूस एक संघ है और **रूस के संघीय खंड** (रूसी: субъект федерации, सुब्यॅक्त फ़ॅदॅरात्सी) रूस के मुख्य प्रशासकीय भाग हैं। 1 मार्च 2008 को रूस में 83 संघीय खंड थे। सन् 1993 में जब रूस का संविधान लागू हुआ था रूस में 89 संघीय खंड थे लेकिन उनमें से कुछ में विलय होने के कारण उनकी संख्या घट गई। रूस की संघीय संसद के संघीय परिषद (संसद की ऊपरी सभा) में हर संघीय खंड को दो प्रतिनिधि भेजने का अधिकार है और इस नज़रिए से सारे संघीय खंड बराबर का दर्जा रखते हैं। लेकिन अलग-अलग संघीय खण्डों को अलग-अलग दर्जे के स्वशासन (ऑटोनोमी) की अनुमति है।

## संघीय खण्डों की क़िस्में

thumb|center|500px|रूस के संघीय खण्डों का नक़्शा

## इन्हें भी देखें
* रूस के गणतंत्र
* रूस के क्राय
* रूस
* संघ (प्रशासन)

श्रेणी:रूस
श्रेणी:रूस के प्रशासनिक विभाग
श्रेणी:हिन्दी विकि डीवीडी परियोजना
*
रूस के गणतंत्र

रूस एक संघ है जो प्रशासन के लिए 83 संघीय खंडों में बांटा गया है, जिनमें से 21 **गणतंत्र** का रुतबा रखते हैं। गणतंत्र ऐसे इलाक़ों को बनाया जाता है जहाँ कोई ग़ैर-रूसी जाति रहती हो या जो ऐसी किसी जाति का ऐतिहासिक क्षेत्र हो। रूस के अन्दर कई दशकों और शताब्दियों से लोगों का प्रवास जारी है इसलिए यह ज़रूरी नहीं है के जिस जाति के नाम से कोई गणतंत्र बना हो वह जाति उस क्षेत्र में आधुनिक काल में भी बहुसंख्यक हो।

## संवैधानिक स्थिति
गणतंत्रो को अपनी सरकारी भाषा स्वयं चुनने का अधिकार है। उनका अपना संविधान होता है। सन् 2010 तक इनके शासकों को अपने आप को "राष्ट्रपति" का ओहदा देने का अधिकार था लेकिन अब यह केवल रूस के राष्ट्रपति के लिए आरक्षित है। गणतंत्रों के मुख्य प्रशासक चुने जाते हैं और वे काफ़ी शक्तिशाली होते हैं। कभी-कभी गणतंत्रों की संसदें ऐसे नियम भी बना चुकी हैं जो केन्द्रीय सरकार के नियमों का उल्लंघन करते हैं। कुछ गणतंत्रों में अलगाववादी गुट सक्रीय हैं जो रूस की एकता तोड़कर उस से अलग होना चाहते हैं।

## नक़्शा

## इन्हें भी देखें
* रूस के संघीय खंड
* रूस

श्रेणी:रूस के प्रशासनिक विभाग
श्रेणी:हिन्दी विकि डीवीडी परियोजना
*
सांयोगिकी का इतिहास

सांयोजिकी (combinatorics) पर सबसे पुराना चिन्तन भारतीय मनीषियों द्वारा किया गया। भगवती सूत्र नामक जैन ग्रंथ में सांयोजिकी पर एक प्रश्न है। इसके उपरान्त पिंगल ने छंदशास्त्र में सांयोजिकी का सुन्दर प्रयोग किया है। महान गणितज्ञ महावीर और ब्रह्मगुप्त ने भी इस विषय पर बहुत काम किया है। 

यूरोप में चौदहवीं शताब्दी में इस क्षेत्र में काम आरम्भ हुआ जिसमें फिबोनाकी (Leonardo Fibonacci) आदि ने अग्रणी भूमिका निभाई।

## इन्हें भी देखें
*सांयोजिकी
*छन्दशास्त्र
*पिंगल
*वृत्तरत्नाकर

## बाहरी कड़ियाँ
* '''Probability in Ancient India''' (चंद्रकान्त राजू)
* Recursion and Combinatorial Mathematics in Chandashastra (डॉ. अम्बा कुलकर्णी)

श्रेणी:सांयोजिकी
उत्तर ओसेतिया-आलानिया

thumb|उत्तर ओसेतिया-आलानिया का नक़्शा और झंडा
**उत्तर ओसेतिया-आलानिया** कॉकस क्षेत्र में स्थित रूस का एक संघीय खंड है जो गणतंत्र का दर्जा मिला रखता है। इसका दक्षिणी भाग काफ़ी पहाड़ी है और कॉकस पर्वत शृंखला के इलाक़े में पड़ता है जबकि इसका उत्तरी हिस्सा स्ताव्रोपोल के मैदान क्षेत्र में आता है। इसका कुल क्षेत्रफल 8,000 वर्ग किमी है (यानि भारत के सिक्किम राज्य से ज़रा बड़ा) और यहाँ सन् 2002 में हुई जनगणना के अनुसार इसकी आबादी 7,12,900 थी। इसमें से लगभग 62% ओसेतियाई लोग थे और 23% रूसी थे। अल्प संख्याओं में इंगुश, अर्मेनियाई और यूक्रेनी लोग भी यहाँ रहते हैं। ओसेतियाई लोग ओसेती भाषा बोलते हैं और अधिकतर इसाई मत के अनुयायी हैं। उत्तर ओसेतिया-आलानिया की राजधानी व्लादिकावकाज़ नाम का शहर है।

## गणतंत्र का नाम
मध्यकाल में ओसेतियों के पूर्वजों को आलान बोला जाता था और उन्होने अपने राज का नाम आलानिया रखा था। इस ऐतिहासिक राज्य को ध्यान में रखते हुए ही इस गणतंत्र का नाम "उत्तर ओसेतिया-आलानिया" रखा गया।

## उत्तर ओसेतिया-आलानिया के कुछ नज़ारे

File:Fiagdon.jpg|फ़िआग्दोन नदी
File:Arhuan Barbashovy uyng 032008.jpg|व्लादिकावकाज़ में बार्बाशोव सड़क पर गिरजा
File:Kirovskij most Vlz.jpg|व्लादिकावकाज़ में किरोव पुल
File:MechetVladik.jpg|व्लादिकावकाज़ में एक मस्जिद


## इन्हें भी देखें
* दक्षिण ओसेतिया
* रूस के गणतंत्र
* कॉकस
* रूस

श्रेणी:रूस के प्रशासनिक विभाग
श्रेणी:हिन्दी विकि डीवीडी परियोजना
जीवन ज्योति (1976 फिल्म)

**जीवन ज्योति** 1976 में मुरुगन कुमारन द्वारा निर्मित हिन्दी भाषा की फिल्म है। यह पारिवारिक कथा प्रमुख तेलुगु फिल्म मुत्याल मुग्गू का हिंदी रूपांतर है। 
## संक्षेप
## चरित्र
## मुख्य कलाकार
* विजय अरोरा - शेखर
* बिंदिया गोस्वामी - लक्ष्मी 'मुन्नी'
* राकेश पण्डे - हरबंस
* ए के हंगल - राजा कमलाकर
* दिनेश हिंगू - मुनीम
* ओम शिवपुरी - गोपालदास चौरसिया
* दुलारी - रत्ना गोपालदास चौरसिया
* भानुमती - लता गोपालदास चौरसिया
* सत्येन्द्र कपूर - सोमनाथ
* भीष्म - भगवन श्री हनुमान
* सुलोचना चटर्जी - प्रतिमा
* जयमालिनी - सुधा
* ऋतू कमल - सुंदरी
* बेबी मुनमुन - शांति
* मास्टर राजू - रामू
* अंजान श्रीवास्तव - मोहन का मित्र

## दल
* *निर्देशक* - मुरुगन कुमारन
* *कथा* - मुल्लापुड़ी वेंकटरमण
* *निर्माता* - एम् बालू, एम् सरवनन
* *सम्पादक* - आर जी गोप
* *संगीतकार* - सलिल चौधरी
* *गीतकार* - आनंद बख्शी
* *पार्श्वगायक* - आशा भोसले, किशोर कुमार, लता मंगेशकर, उषा मंगेशकर, पी बी श्रीनिवास

## संगीत

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ
* 

श्रेणी:1976 में बनी हिन्दी फ़िल्म
रूस के क्राय

रूस एक संघ है जो प्रशासन के लिए 83 संघीय खंडों में बांटा गया है, जिनमें से 9 **क्राय** (रूसी: край) का रुतबा रखते हैं। "क्राय" का अर्थ "इलाक़ा" होता है और यह कभी असंगठित सीमावर्ती इलाक़े हुआ करते थे जिनका नाम चला आ रहा है।

## नक़्शा

## इन्हें भी देखें
* रूस के संघीय खंड
* रूस

श्रेणी:रूस के क्राय
श्रेणी:रूस के प्रशासनिक विभाग
श्रेणी:हिन्दी विकि डीवीडी परियोजना
स्ताव्रोपोल क्राय

**स्ताव्रोपोल क्राय** (रूसी: Ставропо́льский край, स्ताव्रोपोलस्की क्राय) कॉकस क्षेत्र में स्थित रूस की संघीय प्रणाली में एक क्राय है, जो एक प्रान्त जैसा प्रशासनिक विभाग होता है। इसका प्रशासनिक केंद्र स्ताव्रोपोल का शहर है। इस प्रांत में कॉकस पर्वत शृंखला की महाकॉकस श्रेणी का अधिकाँश भाग आता है। सन् 2002 में हुई जनगणना के अनुसार यहाँ 27,35,139 निवासी हैं जिनमें से 81.6% लोग रूसी समुदाय के हैं। इस क्राय का क्षेत्रफल 66,500 वर्ग किमी है जो भारत के झारखंड राज्य से ज़रा छोटा है।

## कुछ सम्बंधित चित्र

File:Flag of Stavropol Krai.svg|स्ताव्रोपोल क्राय का ध्वज
File:Stavropol Krai Map in Russian.png|स्ताव्रोपोल क्राय का नक़्शा (रूसी में)
File:Mt.Mashuk as seen from Pyatigorsk.JPG|प्यातिगोर्स्क शहर से माशुक पहाड़ का नज़ारा


## इन्हें भी देखें
* रूस के क्राय
* कॉकस

श्रेणी:स्ताव्रोपोल क्राय
श्रेणी:रूस के क्राय
श्रेणी:रूस के प्रशासनिक विभाग
श्रेणी:हिन्दी विकि डीवीडी परियोजना
सेंधिल राममूर्ति

**सेंधिल राममूर्ति** (कई बार सेंथिल राममूर्ति) एक भारतीय मूल के अमेरिकी अभिनेता हैं और इन्हें एन.बी.सी. के हीरोज़ नामक टी वी धारावाहिक में निभाई गयी, मोहिंदर सुरेश नामक पात्र की भूमिका ने प्रसिद्धि दिलाई है। भारत में इन्हें अंग्रेजी फिल्म इट्स ए वंडरफुल आफ्टरलाइफ और हिंदी फिल्म शोर इन द सिटी में निभाई गयी इनकी भूमिकाओं के कारण पहचान मिली है।
 
## निजी जिंदगी
सेंधिल का जन्म 17 मई 1974 को अमेरिका के शहर शिकागो में प्रवासी भारतीय माता पिता के यहां हुआ था। इनके पिता कन्नड़ जबकि माँ तमिल मूल से संबंधित हैं और दोनो पेशे से चिकित्सक हैं। इनकी एक बहन है जो चिकित्सक है। इनका और इनकी बहन का बचपन सैन अंतोनियो में बीता, जहां इन्होनें कीस्टोन विद्यालय से शिक्षा प्राप्त की। यह जय चन्द्रशेखर नामक फिल्म निर्देशक के चचेरे भाई हैं। इन्होने ओल्गा सोस्नोवस्का नामक अभिनेत्री से विवाह किया है और इस जोड़े के दो बच्चे हैं।

## सन्दर्भ
बश्कोरतोस्तान

thumb|250px|right
thumb|सन् 1872 में ली गई एक बश्कीर दम्पति की फ़ोटो
**बश्कोरतोस्तान** रूस का एक संघीय खंड है और इसे गणतंत्र का दर्जा मिला हुआ है। यह वोल्गा नदी और यूराल पहाड़ों के दरमयान स्थित है। इसकी राजधानी उफ़ा नाम का शहर है। सन् 2002 में इसकी आबादी क़रीब 41 लाख थी और इसका क्षेत्रफल 1,43,600 वर्ग किमी है (यानि भारत के छत्तीसगढ़ राज्य से ज़रा बड़ा)। इसका नाम बश्कीर जाति के लोगों पर पड़ा है जिनकी यह पुश्तैनी मातृभूमि है। यहाँ सन् 2002 में हुई जनगणना के हिसाब से यहाँ के लगभग 36% लोग रूसी समुदाय के, 30% बश्कीर समुदाय और 24% तातार समुदाय के थे। सभी समुदायों के लोग रूसी भाषा समझते और बोलते हैं। बश्कीर और तातार लोग ज़्यादातर मुस्लिम हैं और बाक़ी समुदायों के लोग अधिकतर इसाई हैं।

## बश्कोरतोस्तान के कुछ नज़ारे

File:Aygir on Inzer river7.jpg|यूराल पहाड़
File:Ufa Sipailovo summer wide.jpg|उफ़ा शहर
File:Ljalja-Tjulpan.jpg|उफ़ा में स्थित ल्याल्या-तुल्पान मस्जिद
File:Bashkir village Inzer river.jpg|इन्ज़ेर नदी के किनारे बसा एक बश्कीर गाँव


## इन्हें भी देखें
* रूस के गणतंत्र
* रूस

## बाहरी कड़ियाँ
* बश्कोरतोस्तान की सरकारी वेबसाईट (रूसी भाषा में)

श्रेणी:रूस के गणतंत्र
श्रेणी:रूस के प्रशासनिक विभाग
श्रेणी:हिन्दी विकि डीवीडी परियोजना